Nekromantix อ่านว่า เน็ค-โรแมนติกซ์ เป็นแสลงฮิพๆ ที่ฮิพสมกับบาร์แห่งนี้ 

ที่นี่เป็นบาร์อินดี้จัดๆ เพราะมีเฉพาะ 'คราฟต์เบียร์' จำหน่าย (คราฟต์เบียร์ คือ เบียร์นอกกระแส ที่ไม่ได้หาซื้อได้ตามผับบาร์ ร้านสะดวกซื้อทั่วไป)

มีเบียร์ยี่ห้อแปลกๆหลากหลายสัญชาติ เช่น เยอรมัน เบลเยี่ยม สก๊อตแลนด์ เดนมาร์ก อังกฤษ อเมริกัน ไอร์แลนด์ ฯลฯ

นอกจากนี้ ร้านเล่นดนตรีสดเฉพาะเพลงสากล เน้นเพลงยุค 90 แต่ก็สลับเล่นเพลงใหม่บ้าง วันที่ไปมีนักร้องชื่อข้าวฟ่าง เป็น นศ. ม.ดุริยางคศิลป์ (เสียง-สำเนียงเลิศมาก) .. แต่ทางร้านบอก บางคืนก็มีนักร้องต่างชาติ

สิ่งที่เด่นมากอีกอย่าง คือ การตกแต่งร้านแบบบาร์อเมริกัน ผสมกลิ่นอายยุโรป ชนิดเดินเข้าไปเจอบรรยากาศ เจอเสียงเพลง คุณจะลืมไปเลยว่า อยู่บุรีรัมย์เหรอเนี่ย !?

ราคาเบียร์สูงนิดนึง แต่ก็เหมาะแล้ว เพราะเป็นบาร์สำหรับคอเบียร์นอกจริงๆ เน้นฟังเพลงสากล นั่งคุย มีของกรุบกริบๆทานเล่นนิดหน่อย

จึงแตกต่างจากบาร์ทั่วไป และต้องเป็นคนที่ชอบจริงๆ จะหลงรักเลยล่ะ

*** เปิด แค่ ศุกร์ - อาทิตย์ ***